Rikunarita-ORG/Wikinium huggingface dataset:
# 溫哥華

| 溫哥華Vancouver |
| --- |
|

|  |
| --- |
|  |

 |
| 溫哥華之所在 |
| **歸屬：** | 加拿大 |
| **所屬**： | 不列顛哥倫比亞省 |
| **執事**： | 市長羅品信 |
| **用語**： | 英語 |
| **人口**： | 六十三萬餘 |

**溫哥華**者，加拿大邑也，在不列顛哥倫比亞省。丙申年口六十三萬千四百八十六，若計其郭則約二百四十六萬。乃不列顛哥倫比亞至大之邑。以英浮海者喬治·溫哥華名。華人甚眾。
# 舊金山

**舊金山**立美國加利福尼亞州，位美國西岸，舊金山半島之北，東臨舊金山灣，西瀕太平洋。有民八十七萬有餘，多華人，為加州第四大城也。屬地中海氣候。

是城也，一譯**三藩市**，或曰**聖弗朗西斯科**，別名「金門城市」「灣邊之城」「霧城」。華裔亦言「大埠」。

## 沿革

遠古史前，美洲鄉民即居此。

一八三五年，英人威廉·李察森，就舊金山半島西隅，首築私宅。

一八四六年，及美墨之戰，美水師准約翰·斯洛特帥部坐此城。

## 政區

郡市合一之區也。同聖馬刁郡、聖荷西、矽谷、奧克蘭、柏克萊、馬林郡、納帕郡等，合曰**舊金山灣區**也。

## 地方

* 舊金山華埠
# 爬網蟲械

**爬網蟲械**（Web crawler），亦稱**網蛛**（Spider），屬電腦程式。編程者造之，以收網上情報。

網蛛構造圖
夫今之網路，廣矣。若能遍巡，則曉天下事。然網站之衆如天上諸星，世人未有能遍覽者。遂造網蛛以巡之。

夫網蛛之用，先告以一址（西人稱 URL），網蛛循之得頁。新址若載於頁，乃循之而得新頁。若復見新址，乃復循之；往復如是。蓋一址既得，網蛛乃自行，不假人助。

## 據
# 香港天文台

**香港天文台**（Hong Kong Observatory），隸於政府。掌測風雨，預報陰晴，災異將至，則發警告以曉眾。兼察全港輻射，評其高下。凡察候之學、坤輿之數，則為庶民與航海航空、工業工學供其役。

歷代台徽
一八七七年，量地官約翰派斯（John Price）首倡設台之議，以授時濟航海。時颱風肆虐，民多病之。一八七九年，英國皇家學會（Royal Society）以香港為觀測氣象、究詰颱風之善地，遂亦請於殖民地部（British Colonial Office），籲立天文台。此議經港督副官亨利龐馬少校（Major Henry Palmer）於一八八一年補苴增訂，綱目漸具。翌年，派斯復加釐正，議遂得行。一八八三年夏，首任天文司杜伯克博士（Dr. Doberck）抵港，天文台於是年肇立。

創始之初，所務凡四：測候、授時、量地磁、發颱風警。一九一二年易名「皇家天文台」（Royal Observatory,HongKong），一九九七年七月一日復稱「香港天文台」，迄今未改。

## 據
# 一九七八年

公元**一九七八年**於諸曆| 干支 | 戊午 |
| 生肖 | 馬 |
| 《民報》軒轅 | 四六七六 |
| 《江蘇》軒轅 | 四四六九 |
| 唐堯 | 四一三四 |
| 共和 | 二八一九 |
| 孔曆 | 二五二九 |
| 秦曆 | 二一九九 |
|  民國  |  六十七  |
| 日本年號 | 昭和五十三年 |
| 日本皇紀 | 二六三八 |
| 朝鮮主體 | 六十七 |
| 韓國檀君 | 四三一一 |
| 道曆 | 四六七五 |
| 佛曆 | 二五二二 |
|  回曆  |  一三九九  |
| * 閱
* 論
* 纂
 |

公元**一九七八年**者，平年也，繼一九七七年，下一九七九年。

## 大事

* 中山高速公路全線通車。
* 伊朗伊斯蘭革命。

## 生

## 卒
# 銣

銣之貌
**銣**者，化學元素也，符號Rb，原子序三十七，屬鹼金屬。質輕軟，色銀白，遇氧即啞，其性似鈉鉀。

## 性

熔點低、質軟，性似於鉀，尤烈之，遇氧即啞。較諸鈉、鉀，遇水反應更烈，爆而生火，並釋氫、生氫氧化銣。

易并鹵族、氧族元素而生化合物。熔融狀態下，可還原鹽以得金屬，對有機物之還原作用甚強。易并氧而生氧化銣。

銣者具暴性、易燃，須以汽油、煤油小心存之，免致災禍。

## 同位素

同位素者四五，自銣七一至銣一〇二。性穩者銣八五矣。餘者皆具放射性。

|  |  |
| --- | --- |
|
 | 聲音動靜，具錄於**維基共享︰銣** |

元素週期表
譯名見異，臺譯在先，陸譯在後，香港兼從

|  |  |  |
| --- | --- | --- |
| 氫 |   | 氦 |
| 鋰 | 鈹 |   | 硼 | 碳 | 氮 | 氧 | 氟 | 氖 |
| 鈉 | 鎂 |   | 鋁 | 矽硅 | 磷 | 硫 | 氯 | 氬 |
| 鉀 | 鈣 |   | 鈧 | 鈦 | 釩 | 鉻 | 錳 | 鐵 | 鈷 | 鎳 | 銅 | 鋅 | 鎵 | 鍺 | 砷 | 硒 | 溴 | 氪 |
| 銣 | 鍶 |   | 釔 | 鋯 | 鈮 | 鉬 | 鎝鍀 | 釕 | 銠 | 鈀 | 銀 | 鎘 | 銦 | 錫 | 銻 | 碲 | 碘 | 氙 |
| 銫 | 鋇 | 鑭 | 鈰 | 鐠 | 釹 | 鉕 | 釤 | 銪 | 釓 | 鋱 | 鏑 | 鈥 | 鉺 | 銩 | 鐿 | 鎦鑥 | 鉿 | 鉭 | 鎢 | 錸 | 鋨 | 銥 | 鉑 | 金 | 汞 | 鉈 | 鉛 | 鉍 | 釙 | 砈砹 | 氡 |
| 鍅鈁 | 鐳 | 錒 | 釷 | 鏷 | 鈾 | 錼鎿 | 鈽鈈 | 鋂鎇 | 鋦 | 鉳錇 | 鉲鐦 | 鑀鎄 | 鐨 | 鍆 | 鍩 | 鐒 | 鑪 | 𨧀 | 𨭎 | 𨨏 | 𨭆 | 䥑 | 鐽 | 錀 | 鎶 | 鉨 | 鈇 | 鏌 | 鉝 | 鿬 | 鿫 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 鹼金屬 | 鹼土金屬 | 鑭系元素 | 錒系元素 | 過渡金屬 | 貧金屬 | 類金屬 | 非金屬 | 鹵素 | 貴氣體 | 其性待考 |
# 幾何

**幾何**之學，一名**形學**，為數學之一部。古典之幾何，專研平面及空間；現代之幾何學則專研流形。

## 語源

「幾何」一語，明人徐光啟所製。初，光啓與意人利馬竇同譯《幾何原本》、取拉丁文「geometria」首三字之音、是爲「幾何」。「幾何」者，權也。

## 源

初為狀物、探測之學，古有《九章》《幾何原本》云。今以歐幾里得《幾何原本》為宗，以其重考究、推理也。

而來日以玄，是為格致之基礎。

## 流

* 平面幾何
* 立體幾何
* 非歐幾何
	+ 羅氏幾何
	+ 黎曼幾何
* 解析幾何

* 射影幾何
* 仿射幾何
* 代數幾何

* 微分幾何

* 計算幾何
* 拓撲學

幾何術語

點｜
頂點｜
相切｜
線｜
直線｜
曲線｜
測地線｜
切線｜
圓錐曲線｜
拋物線｜
雙曲線｜
螺線｜
螺旋 ｜
面｜
平面｜
曲面｜
切面｜
三角形｜
四邊形｜
多邊形｜
圓｜
弦｜
橢圓｜
體｜
長方體｜
立方體｜
棱錐｜
正多面體｜
錐體｜
柱體｜
球｜
橢球｜
角｜
邊｜
高｜
長｜
距｜
周界｜
面積｜
體積｜
圓周率｜
黃金分割｜
相似｜
全等｜
平行｜
垂直｜
平行公理｜
勾股定理｜
歐氏幾何｜
尺規作圖｜
非歐幾何｜
球面幾何｜
雙曲幾何｜
流形｜
坐標幾何｜
射影幾何｜
仿射幾何
# 勾股定理

註︰蓋當今數學之事，誠難僅以文述，而無符號，故凡數學之文，咸有漢字、拉丁字相易之事，以合文言、數學，則無論文理之人，皆可明之也。
**勾股定理**，西方曰**畢氏定理**，直角三角形之理也。餘弦定理之特例，亦為托勒密定理之特例。

## 平面幾何

勾股定理云：「勾股各自乘，並之，為弦實。開方除之，即弦。」

中華曰商高肇之，故又曰**商高定理**，始述於周髀算經，東漢末趙爽以勾股方圓圖證；泰西曰**畢氏定理**，古埃及人或巴比倫人所肇，古希臘畢達哥拉斯始證。

有證逾百，皆以歐氏幾何，蓋其等價平行公理也。

## 非歐幾何

觀球面，勾股定理云：「勾股各除以半徑，取餘弦，乘之，股除以半徑之餘弦也。」（ WIKINIUM\_MATH\_PH\_0 ）

觀曲率為負一之雙曲平面，勾股定理云：「勾股各取雙曲餘弦，乘之，股之雙曲餘弦也。」（ WIKINIUM\_MATH\_PH\_2 ）

## 證明

### 趙爽「勾股圓方圖」之證

勾股冪合以成弦冪
「按弦圖，又可以勾股相乘為朱實二，倍之為朱實四，以勾股之差自相乘為中黃實，加差實，亦成弦實。」——三國·吳國·趙爽，《周髀算經注》
釋：設「勾」為 *a*，「股」為 *b*，「弦」為 *c*。「勾股相乘」乃 *ab* ，即朱實二（因朱實乃三角形，面積乃 WIKINIUM\_MATH\_PH\_4 也）。倍之者，乃 *2ab* ，即朱實四也。「勾股之差」乃 *b-a* ，其方者乃 WIKINIUM\_MATH\_PH\_6 ，黃實也。朱實四及黃實之和，弦實也，即 WIKINIUM\_MATH\_PH\_8 。是故 WIKINIUM\_MATH\_PH\_10 ，化簡得 WIKINIUM\_MATH\_PH\_12 。勾股定理得證矣。

#### 簡述之，則以

 WIKINIUM\_MATH\_PH\_14

 WIKINIUM\_MATH\_PH\_16

 WIKINIUM\_MATH\_PH\_18

即勾股定理 WIKINIUM\_MATH\_PH\_20

c者，大方之邊也，2ab者，朱實之幂也。

趙爽 勾股圓方圖證勾股定理
### 劉徽「割補術」之證

劉徽 青朱出入圖
「勾自乘為朱方，股自乘為青方，令出入相補，各從其類，因就其餘不動也，合成弦方之冪。開方除之，即弦也。 」——三國·魏國·劉徽，《九章算術注》
釋：設「勾」為 *a*，「股」為 *b*，「弦」為 *c*。「勾自乘」乃 WIKINIUM\_MATH\_PH\_22 ，即「朱方」；「股自乘」乃 WIKINIUM\_MATH\_PH\_24 ，即「青方」。朱方及青方之和，等於大正方形之面積，乃「弦方」，即 WIKINIUM\_MATH\_PH\_26 。故 WIKINIUM\_MATH\_PH\_28 也。

### 歐幾里得《幾何原本》之證

歐幾里得《幾何原本》之證
設 WIKINIUM\_MATH\_PH\_30 為一直角三角形，其 WIKINIUM\_MATH\_PH\_32 者，直角也。自*A*點作垂線於對邊。延是線，分對邊之正方形為二也，其面積等於二正方形之和也。

證之先，有四輔助定理：

* 有三角形二，若等其二邊，并等其夾角，則二者，全等也。（SAS定理）
* 三角形之面積者，半之同底同高之平行四邊形之面積也。
* 任一正方形之面積者，邊長平方也。
* 任一矩形之面積者，長寛之乘積也（據輔助定理三）。

證之思：上述二正方形，輔之以同底等高之三角形，據其面積關係，等於下二等面積之矩形也。

證明輔圖二
證明：

1. 設 WIKINIUM\_MATH\_PH\_34 為一直角三角形，其 WIKINIUM\_MATH\_PH\_36 者，直角也。
2. 其邊，BC、AB、CA也。依序繪四方形，CBDE、BAGF及ACIH也。
3. 經點A作平行線於BD、CE也。交BC及DE分別於點K、L也。
4. 連CF、AD，三角形 WIKINIUM\_MATH\_PH\_38 及三角形 WIKINIUM\_MATH\_PH\_40 成也。
5. WIKINIUM\_MATH\_PH\_42 及 WIKINIUM\_MATH\_PH\_44 者，直角也。是故C、A、G都三點共線。同理可證B、A、H三點共線。
6. WIKINIUM\_MATH\_PH\_46 及 WIKINIUM\_MATH\_PH\_48 ，皆直角也，故 WIKINIUM\_MATH\_PH\_50 等於 WIKINIUM\_MATH\_PH\_52 。
7. 因AB及BD分別等於FB及BC，故 WIKINIUM\_MATH\_PH\_54 等於 WIKINIUM\_MATH\_PH\_56 。
8. 因A、K、L三點共線，故矩形BDLK之面積，二倍於 WIKINIUM\_MATH\_PH\_58 也。
9. 因C、A、G三點共線，故矩形BAGF之面積，二倍於 WIKINIUM\_MATH\_PH\_60 也。
10. 是故矩形BDLK之面積，等於BAGF之面積也，乃 WIKINIUM\_MATH\_PH\_62 也。
11. 同理可證，四邊形CKLE之面積，等於四邊形ACIH之面積也，乃 WIKINIUM\_MATH\_PH\_64 。
12. 求和，得 WIKINIUM\_MATH\_PH\_66 。
13. 又 WIKINIUM\_MATH\_PH\_68 ， WIKINIUM\_MATH\_PH\_70 。
14. 又四邊形CBDE者，正方形也，故 WIKINIUM\_MATH\_PH\_72 也。

是證著於歐幾里得《幾何原本》第1.47節。

## 參

## 見

* 餘弦定理
* 托勒密定理

|  |  |
| --- | --- |
|
 | 聲音動靜，具錄於**維基共享︰勾股定理** |

幾何術語

點｜
頂點｜
相切｜
線｜
直線｜
曲線｜
測地線｜
切線｜
圓錐曲線｜
拋物線｜
雙曲線｜
螺線｜
螺旋 ｜
面｜
平面｜
曲面｜
切面｜
三角形｜
四邊形｜
多邊形｜
圓｜
弦｜
橢圓｜
體｜
長方體｜
立方體｜
棱錐｜
正多面體｜
錐體｜
柱體｜
球｜
橢球｜
角｜
邊｜
高｜
長｜
距｜
周界｜
面積｜
體積｜
圓周率｜
黃金分割｜
相似｜
全等｜
平行｜
垂直｜
平行公理｜
勾股定理｜
歐氏幾何｜
尺規作圖｜
非歐幾何｜
球面幾何｜
雙曲幾何｜
流形｜
坐標幾何｜
射影幾何｜
仿射幾何
# 銀河

銀河
銀河全圖
**銀河**、**雲漢**、**天漢**、**天河**、**河漢**、**漢津**、**天津**、**星漢**者，涵太陽系之棒渦星系也；橫居箕斗間，其長竟天。今謂**銀河星系**、**銀河系**；觀夫銀河，泱泱劃空，熠熠錚熒，宛銀爍之流川，故名銀河。

其南經傅說、魚星、天淵、天籥、天弁、河鼓，其北經龜星、貫箕，次絡南斗魁、左旗，至天津下，而合南道。乃西南行，又分而交匏瓜，絡人星、杵星、造父、騰蛇、王良、附路。閣道北端，經大陵、天船、卷舌而南，絡五車，經北河之南，入東井水位而東南行，絡南河、闕丘、天狗、天稷，至七星南而沒。凡經十有九宿。

恆星、星雲、星團所構，諸星回轉。徑蓋廿萬光年，厚蓋二千光年，星數四千億。郊夜晴則天河明。寬弧蓋有卅度，雖則有光，不能照物。今燈再浼之，故圜輿惟三停得睹。

黑洞核繫；銀盤漩渦，央厚垠薄。主臂蓋有四，夷謂：英仙臂（胃宿）、矩尺臂（連天鵝臂或外臂）、盾十字臂（盾牌半人馬臂）、人馬臂（人馬船底臂）。次臂又數：獵戶臂（獵戶天鵝臂）。

日居獵戶臂，去核三萬光年，週蓋二億年，繞以秒行五百里。

夷（The European Southern Observatory）以兩星（NGC 6397）之鈹揣其齡有百又三十六億歲矣，老如當宙。

夫銀河泱漭，繁星瀚瀚，河盤得以結體，曷物力繫縛諸？曰或一超重黑洞居於核中，引抑諸星流離決溢荒野。

## 鄰

本星系群有涵半百星系。巨鄰者，夷曰：仙女座星系、三角座星系。

## 舊說

舊說以為宣王承厲王之烈，內有撥亂之志，遇烖而懼，側身修行，欲銷去之。天下喜於王化復行，百姓見憂，故仍叔作此詩以美之。

## 紀事

《竹書紀年》：周敬王十四年，漢不見于天。

《三輔黃圖》：秦皇都咸陽，決渭水貫都，以象天河。

## 民俗

《風俗通》：織女七夕當渡河，使鵲為橋。

《拾遺記》：太初二年，大月氐貢雙頭雞，四足一尾。帝置於甘泉故館，以餘雞混之，得其種類而不能鳴，諫者曰：「非吉祥也。」帝乃送還西域，雞反顧望漢宮而哀鳴。此雞未至月支國，乃飛於天漢。

《東觀奏記》：武帝好長生久視之術，宮中築望仙臺，勢侵天漢。

《野客叢談》：劉楨賦《素秋三七》，天漢指隅。人胥祓除國子水嬉。

|  |  |
| --- | --- |
|
 | 聲音動靜，具錄於**維基共享︰銀河** |
# 桃園市

| 桃園市 |
| --- |
|

|  |  |
| --- | --- |
|  |  |

 |
| 桃園市之所在 |
| **屬地**： | 十二區、一山地原住民區 |
| **治所**： | 桃園區 |
| **執事**： | 張善政 |
| **人口**： | 二百萬 |

**桃園市**，中華民國直轄市也。處臺灣之西北，毗臺北都會，發展迅速，工商俱興，島內移民接踵而至，今口逾二百萬。其核心有二區，曰桃園、中壢；桃園區在北，乃府治之所；中壢區在南，繁華不遜於桃區。

## 沿革

明鄭前，漢人多未墾之，茲仍為蕃人所據。古曰「虎茅莊」，乃「茅草如虎傷人」之意。

永曆十五年四月，延平藩鄭成功陷「普羅民遮城」（今臺南赤崁樓），置一府、二縣。

一六六四年，成功子鄭經棄廈門，改東都為東寧，二縣升為州，增置三路安撫司。

一六八三年，清令施琅攻臺，鄭經子克塽降。翌年，清置臺灣府，隸福建，轄臺灣縣、諸羅縣、鳳山縣三縣。桃園時屬臺灣縣矣。

康熙四十三年，縣治自佳里興遷移諸羅山，即今嘉義市。

一七二三年，割虎尾溪以北，增置彰化縣、淡水廳。時桃園屬淡水廳。

清康熙多粵移民始於此地，植桃甚多，故古曰「桃仔園」。閩人居北半，粵人居南半，械鬥頻起，龍生虎雜。

日人立角皮山交易所，顧名思義，以斯制蕃人交易
日人立角皮山交易所，顧名思義，以斯制蕃人交易。

一八九五年，屬臺北縣。明治三十四年，廢縣置廳，桃園大部屬桃仔園廳，轄大嵙崁、三角湧、大坵園、楊梅壢、鹹菜硼、中壢等六廳。明治三十八年，易名桃園廳。大正九年，街庄改制，併為新竹州。

及國府復臺，改置**桃園縣**。民國卅八年，大陸淪陷，國府遷臺，甚多軍眷隨之來臺，定龍岡，多眷村立於此。其軍民多自滇緬而之。今工商鴻展，故東南亞勞工遍及，境內族群豐富。

民國百三年十一月初四，升直轄市，為六都也。

## 政區

桃園市政區圖
民國三十四年，臺灣歸中華民國，日治新竹州改為新竹縣。三十九年，政區調整，併新竹縣桃園區一鎮四鄉、中壢區二鎮三鄉、大溪區一鎮一鄉、新峰區角板鄉等十三鄉鎮，析置桃園縣。治桃園鎮。領四鎮、八鄉、一山地鄉。四十三年角板鄉易名復興鄉。五十六年中壢鎮改中壢市，屬縣轄市。六十年桃園鎮改桃園市，屬縣轄市。八十一年平鎮鄉改平鎮市，屬縣轄市。八十四年八德鄉改八德市，屬縣轄市。九十九年楊梅鎮改楊梅市，屬縣轄市。一〇三年蘆竹鄉改蘆竹市，屬縣轄市。共分六縣轄市、一鎮、五鄉、一山地鄉。

原桃園縣分六縣轄市、一鎮、五鄉、一山地鄉列如下。桃園、中壢、平鎮、八德、楊梅、蘆竹，以上為六縣轄市。大溪為鎮，龜山、大園、觀音、新屋、龍潭，以上為五鄉。復興為山地鄉。

一〇三年，統合六縣轄市、一鎮、五鄉、一山地鄉改為區，山地鄉改為山地原住民區，合有十二區、一山地原住民區，陞格直轄市。

## 地域

臺灣西北，雪山左壁，濱台灣海峽，界北、宜、竹。多台地、山與丘。

## 它典

* 桃園市政府
# 國立臺灣大學

臺大校門
**國立臺灣大學**，略稱臺大，在臺北市大安區，高等學府也。今有生員凡三萬餘人，圖書館藏三百萬餘，學術鼎盛，甲於臺灣。

## 史

昭和三年肇於臺北，時名曰臺北帝國大學。十一年臺灣總督府臺北醫學專門學校併入臺北帝國大學醫學部，為臺北帝國大學附屬醫學專門部。民國三十四年臺灣光復，八月易名國立臺北大學，十二月改制，曰國立臺灣大學。三十六年臺灣省立法商學院併入國立臺灣大學法學院。

## 校區

今有校區五，曰本部，曰水源，曰城中，曰雲林，曰竹北。

## 學院

學院凡十三，曰文學，曰理學，曰社會科學，曰管理學，曰法律，曰工學，曰電機資訊，曰公衛，曰生命科學，曰醫學，曰牙醫專業，曰生物資源暨農學，曰獸醫專業。

## 附設醫院

昭和十三年併臺灣總督府臺北醫院為附屬醫院，曰臺北帝國大學醫學部附屬醫院，民國三十四年易名國立臺灣大學醫學院第一附屬醫院，三十六年改為國立臺灣大學醫學院附屬醫院，三十九年更名國立臺灣大學醫學院附設醫院。

## 它典

* 國立臺灣大學
# 谷歌

谷歌徽標
**谷歌** （英文 Google），一名**科高**，美國網絡公司也，屬字母集團所有，立於一九九八年。以網絡搜尋器發跡。其所以能者，搜尋萬物，翻譯文字，以至今日，人皆以為師，問之以萬事，答之以萬物。故谷歌者，實乃網也，網之大者，無所不包；網之密者，無所不通。其網之中，藏有奇器，能聽能言，能思能識。

人欲知其所不知，則以文字告之；器則搜其網中之藏，取其所求而還之。人欲聞其所不聞，則以聲音呼之；器則辨其聲音之意，尋其網中之音，播其所聽而答之。人欲見其所不見，則以影像示之；器則識其影像之形，探其網中之像，映其所觀而報之。是以人或問古今之事，或問天地之理，或問草木之性，或問禽獸之名，或問詩書之義，或問音樂之和，或問畫圖之美，或問工匠之巧，皆得其所欲也。故謂谷歌者，無所不知也。

搜尋器以外，亦有電子郵件、地圖、影音、廣告、雲端運算等，俱聞於世。其以「不作惡」為格言，意謂旨在造福世人，而非但求名利。並鼓勵創新，不拘一格，今之所及，非惟網絡，亦涉人工智慧、自動駕駛、生物科技諸業，可謂當今網絡之巨也。

## 兼查

* 微軟必應
* 百度

## 據

* 維基新聞︰Google公司宣布中文名為「谷歌」

|  |  |
| --- | --- |
|
 | 聲音動靜，具錄於**維基共享︰谷歌** |
# 五胡十六國

**五胡十六國**，西晉末，內附諸胡反晉自立，匈奴、羯、氐、羌、鮮卑逐鹿中原，自三〇四年，至四三九年，凡十有六國焉。

劉淵以五部之眾起於離石為漢趙，石勒因晉陽之甲據於襄國為後趙，李雄以流民奄宅益州而為成漢，慕容皝裂遼碣而為前燕，張軌保河西是稱前涼。後趙既滅，苻洪入關輔居長安而為前秦，至孫苻堅一統江北。前秦失鹿，慕容垂守中山之國蹈兩河而為後燕，姚萇乘苻氏之業而為後秦，呂光按姑臧之富而為後涼，乞伏國仁憑河湟之奧而為西秦。至呂氏內訌，魏敗慕容，禿髮烏孤負西平之阻而號南涼，李暠跨敦煌之地而稱西涼，沮渠蒙遜保張掖而為北涼，慕容德依廣固之險而為南燕，馮跋踐昌黎之域而為北燕，赫連勃勃連朔方而稱夏。俱僭大號，各建正朔。百有餘年，洎宋高祖之奮威，元魏之雄視，皆芟夷掃蕩焉。

## 據

* 《冊府元龜》卷二百十九 僭偽部 總序
# 金太祖

| 金太祖應乾興運昭德定功睿神莊孝仁明大聖武元皇帝 |
| --- |
|  |
| **名諱** | **完顏阿骨打、完顏旻** |
| **生卒** | 遼咸雍四年七月初一 至 金天輔七年八月戊申 |
| **在位** | 金收國元年正月壬申 至 金天輔七年八月戊申 |
| **政權** | 大金 |
| **廟號** | 太祖 |
| **諡號** | 武元皇帝 應乾興運昭德定功睿神莊孝仁明大聖武元皇帝 |
| **陵墓** | 金睿陵 |
| **先君** |  |
| **嗣君** | 弟金太宗 |
| 年號 |
| 收國、天輔 |

**金太祖**諱**阿骨打**，虎水女真完顏氏，漢諱**旻**，故曰**完顏旻**、**完顏阿骨打**。劾里鉢之次子也。母翼簡皇后拏懶氏。誕於遼咸雍四年七月初一。

收國元年正月壬申朔，群臣奉上尊號。遂建國號大金，改元**收國**。

天輔七年，崩于部堵濼西行宮，年五十六。

天會三年三月，上尊諡曰武元皇帝，廟號太祖，立原廟于西京。

五年十月，增諡應乾興運昭德定功睿神莊孝仁明大聖武元皇帝。

十三年二月辛酉，改葬和陵，立《開天啟祚睿德神功之碑》于燕京城南嘗所駐蹕之地。

皇統四年，改和陵曰睿陵。

貞元三年十一月，改葬于大房山，仍號睿陵。

## 攷

* 元脫脫等，《金史·卷二·本紀第二·太祖》
# 西班牙語

**西班牙語**（**español**），亦稱**卡斯蒂利亞語**（**castellano**）。當世第三大語也，普世以為言語者，三億五千萬有餘，居次。以為官話者凡廿三國，美洲有其二十。歐盟、非洲聯盟、聯合國皆用之。其稱卡斯蒂利亞語也，乃非用其語之西班牙人言。於拉丁美洲，有以西班牙語之名近於族號，故亦用卡斯蒂利亞語。然卡斯蒂利亞語實西班牙語於卡斯蒂利亞之方言也。宗西班牙王家學院，以卡斯蒂利亞音為正音。入文以拉丁字。

## 沿革

初，古羅馬征迦太基，得其殖民地新迦太基，改塔拉哥那行省，為今西班牙之大部。拉丁語乃傳入，流變於民間，乃成通俗拉丁語，後與巴斯克語及阿拉伯語相混，而成西班牙語。

西班牙王國既立，外探新土，西征美洲，西班牙語乃廣佈新土。自美國新墨西哥至於智利，莫不為官用語，不從者一二。今美西尚有地字西班牙語，如內華達山即塞拉內華達（Sierra Nevada）。塞拉，山也。

於非洲，赤道幾內亞、西撒哈拉、加那利群島亦用之。前二者乃西班牙舊殖民地，後者今屬西國也。

菲律賓亦用西班牙語，初為官話，一九八七年除。

## 發音

西班牙語以元音五、半元音二、輔音二十。重音多居末二位。

五元音為/a/、/e/、/i/、/o/、/u/。二半元音為/j/、/w/。配用二十輔音。/p/、/b/、/t/、/d/、/k/、/g/、/m/、/n/、/ɲ/、/f/、/θ/、/s/、/ʝ/、/x/、/ʧ/、/j/、/r/、/ɾ/、/l/、/ʎ/各得其所。

西班牙語之元音有所謂軟者，有所謂硬者。軟元音者，/i/、/u/是也，蓋舌之所處高者也。硬元音者，/a/、/e/、/o/是也，舌之所處不高者皆屬之。倘使二元音連用，其中之一為軟元音者，則合而為一，歸入同一音節。如hacia（朝）、nadie（無人）、labio（唇）、causa（因）、muerto（逝者）皆屬雙音節詞。硬元音並立則無法合而為一，如maestro（教諭）、tarea（任）乃三音節詞也。

## 語法

西班牙語名詞有二性，陰與陽是也。/o/結為陽性，/a/結為陰性，偶有例外。亦分單數及複數，複數格為單數配後綴/s/或/es/。元音結尾時複數加/s/，輔音結尾時複數加/es/是也。如el chico（少年）之複數為los chicos，el árbol（木）之複數為los árboles。惟亦有例外，若字末音節為非重音合/s/韻尾，則單複數不變形，如el paraguas（傘）之複數亦為los paraguas，la tesis（論）之複數亦為las tesis。若詞組性數一，一單則全單、一複則全複、一陽則全陽、一陰則全陰。

數小不從，如謂二 dos 不得為 doses 。大數則從之，如謂百 cien 為 centenares 。

動詞多有時態，粗分三類，蓋以原詞加後綴/ar/、/er/、/ir/而成。於西班牙語，稱為動詞變位﹝la conjugación﹞。

於構句以主謂賓語序。

## 習語

| 中文 | Español |
| --- | --- |
| 爾安 | hola |
| 辭別 | adiós |
| 勞駕 | por favor |
| 謝 | gracias |
| 歉哉 | perdón |
| 幾何？ | ¿cuánto? |
| 然也 | sí |
| 非也 | no |
| 不明也 | ¡No comprendo!/ ¡No entiendo! |
| 恭處安在? | ¿Dónde está el baño? |
| 爾識英語否? | ¿Habla usted inglés? |
| 爾識漢語否? | ¿Habla usted chino? |
| 余略通西班牙語 | Hablo un poco español. |
| 吾愛卿 | Te amo./ Te quiero. |
| 余今知矣 | Yo sé. |
| 余不知矣 | No sé. |

## 方言

西班牙語以卡斯蒂尼亞語為準，以下為其方言變體。

### 西班牙

* 安達盧西亞方言，聞之於安達盧西亞、休達、梅利利亞、直布羅陀、南埃斯特雷馬杜拉。
* 加那利方言，聞之於加那利群島及美國路易斯安那一處，近於加勒比方言。
* Churro Spanish
* 埃斯特雷馬杜拉語，聞之於埃斯特雷馬杜拉及薩拉曼卡之一部。為一變體。
* 穆爾西亞方言，聞之於穆爾西亞、巴倫西亞南部、卡斯蒂利亞─拉曼恰南端。
* 北部方言，聞之於國之北境。
* 標準西班牙語，即卡斯蒂利亞方言，聞之於王畿之地，宗西班牙王家學院。

### 南美洲

* 亞馬遜方言
* 安地斯方言
* 安提奧基亞方言
* Camba Spanish
* 委內瑞拉方言
* 智利方言
	+ 奇洛埃方言
* Cundiboyacense Spanish
* 巴拉圭方言
* 秘魯海岸方言
* 拉普拉塔方言
* Santandereano-Tachirense Spanish
* 厄瓜多爾方言

### 中美洲

* 巴拿馬方言
* 墨西哥方言
	+ 北墨西哥方言
	+ 南墨西哥方言
	+ 尤卡坦方言
* 加勒比方言
	+ 古巴方言
	+ 多明尼加方言
	+ 蘇利亞方言
	+ 波多黎各方言
* 薩爾瓦多西班牙語

### 北美洲

* 美國西班牙語
* 新墨西哥方言

### 亞洲

* 菲律賓西班牙語

### 猶太

* 拉迪諾語，聞之於瑟法底猶太人，古西班牙語合希伯來語而成。

## 它典

* 《西班牙語完備大字典》
* 《國文—西班牙文—國文字典》

* 《Spanish 101》 - 在線習西班牙語

* 《英文—西班牙文—英文字典》

* 《法文—意大利文—西班牙文字典》

* Spanish to English 譯西班牙文為英文
# 阿拉巴馬州

| 阿拉巴馬州State of Alabama |
| --- |
|

|  |  |
| --- | --- |
|  |  |

 |
| 阿拉巴馬州之所在 |
| **歸屬：** | 美利堅合眾國 |
| **屬地**： | 郡六十有七 |
| **治所**： | 蒙哥馬利 |
| **執事**： | 州長羅伯特·朱利安·本特利 |
| **用語**： | 英語、西班牙語 |
| **人口**： | 四百八十萬餘 |
| **建置**： | 一八一九年入美利堅合眾國。 |

**阿拉巴馬州**者，亦稱亞拉巴馬州，美國東南之州也。其南臨佛羅里達州，瀕墨西哥灣。其府蒙哥馬利也，其至大之邑乃伯明罕。轄郡六十有七。有迪克西心臟、山茶花州之稱。
# 中醫

太極圖，示意陰陽和合，蓋亦中醫之理也
**醫**之為道，所以生生也。上古神聖，體天用道，以救夭札，故古亦曰**岐黃**，曰**術家**。逮乎近世，西學東漸，乃有**中醫**之稱，以別於泰西之術。

## 源流

權輿於炎帝，遍嘗草木，始辨性味；講道於軒轅，咨訪岐伯，乃定經絡。是為《素問》《靈樞》，允為醫家鼻祖。漢季長沙守張機（字仲景），傷宗族之殂謝，勤求古訓，著《傷寒雜病論》，立辨證之法，後世宗之，尊曰醫聖。唐宋以後，名賢輩出，若思邈之《千金》，瀕湖之《本草》，源流深遠，代有異撰。至清季國運陵夷，西法盛行，格致家多斥此為舊學，欲廢絕之；然賴民間篤信，遂得不廢。

## 理致

夫身猶一小天地也，人與造化相參。陰陽者，氣機之消息；五行者，臟腑之生剋。氣血榮衛，周流經絡，如環無端，不失其常，則體安；若氣滯血瘀，則百病生焉。凡病之起，不外內傷七情，外感六淫，暨飲食蟲獸金刃之所傷也。

## 治法

臨證必察四診：望其氣色，聞其聲息，問其所苦，切其脈象。審證求因，施治有方。一曰湯液，採草木金石之偏性，以糾臟腑之偏頗；二曰針灸，刺穴調氣，艾灼溫陽；三曰導引按蹺，以舒筋絡；四曰攝生，調情志，節飲食，慎起居。

## 辨正

近世格致之學昌明，泰西醫術專於剖肌析理、化驗實測。以之律中醫，則多有鑿枘。或疑其說玄虛無據，或病其藥毒性未明，遂有廢醫存藥之論，甚至斥為誕妄。唯或以此術長於整體調攝，治未病，平痼疾，往往有奇效。針砭之術，今已播於殊方。萬國衛生會亦列諸醫典，視為瑰寶。信者謂神，疑者謂巫，爭議不絕，亦未見廢。

## 據
# 殷墟

殷墟，殷商古蹟，故國廢墟。
**殷墟**，殷商舊京所在，埋地千載，後見天日。地今中國河南之中，安陽即殷京所處。商人徙都，盤庚自奄徙殷，直至紂王敗國。周立代商，殷邑俱廢，終埋土灰。近人知之，掘地而得，有宮殿宗廟，有王陵，有殷商故城。

婦好墓，有殉人，有殉犬，有殉品。
諸墓陵中，婦好墓最善，墓陵未毀，尚得原樣。婦好者，商王武丁之婦。其墓有犬骨架六，人骨架十六，爲婦好殉奴。銅器四百有多，外有玉器、石器、骨器，及貝錢七千。

殷墟，以甲骨爲名。此地多出甲骨，上有古文，曰甲骨文，漢字即其苗裔。現得甲骨十六萬，青銅銘文一千有幾。學者今收得單字四千五百，讀曉三千，中有一千五百字已定其義。甲骨者，殷商史料，政治、經濟、文化、社會，皆有包含，由此知古事，辨源流，校誤存真。

## 外典

* 殷墟：中國二十世紀一大考古巨獻
* 聯合國教科文組織：殷墟（英文）

|  |  |  |
| --- | --- | --- |
|  | **中華人民共和國世界遺産** |  |
|

| 文化遺産 |
| --- |
| 殷墟 | 廬山 | 明清故宮（瀋陽故宮與紫禁城） | 布達拉宮 | 周口店北京人遺址 | 頤和園 | 開平碉樓 | 龍門石窟 | 雲岡石窟 | 莫高窟 | 三孔 | 澳門舊城 | 高句麗京城與王陵 | 蘇州園林 | 明清皇陵 | 秦始皇陵及兵馬俑 | 青城山及都江堰 | 武當山 | 中國南方喀斯特（雲南石林、貴州、廣西） | 平遙古城 | 麗江古城 | 天壇 | 皖南古村：西遞村、宏村 | 聖德避暑山莊與外八廟 | 大足石刻 | 長城 | 福建土樓 | 五臺山 | 登封天地之中 | 杭州西湖 | 元上都 | 紅河哈尼梯田 |
| 自然遺産 |
| 三江並流 | 四川熊貓保護區 | 九寨溝 | 黃龍 | 三清山 | 武陵源 | 中國丹霞 | 澂江化石地 | 天山 |
| 複合遺産 |
| 黃山 | 武夷山 | 峨嵋山與樂山大佛 | 泰山 |
|  |

 |
# 南梁

| 梁 |
| --- |
| 梁之所在 |
| **國體：** | 君主制 |
| **元首**： | 皇帝 |
| **國都**： | 建康、江陵 |
| **國語**： | 漢語 |
| **立國**： | 天監元年 武帝即皇帝位 |
| **亡國**： | 太平二年 敬帝禪位 |

**梁**，南朝也，祖為蘭陵蕭氏，本齊別枝。東昏無道，武帝衍乃自雍州起兵，入建康，立和帝，封梁王。二年受禪，即皇帝位。

國初，厲行儉約，改定官制。雅好詩賦，一時文物大盛。普通以降，篤信浮屠，四度捨身，以巨錢贖回，國用為之一空。太清間，錯納侯景，引狼入室。暴亂江左，餓死台城。景依南朝故事，擅廢立然後稱帝。元帝繹起於荊州，復建康，居江陵。魏來伐，殺元帝，立昭明太子子孝宣帝詧。齊立貞陽侯淵明於建康，陳霸先廢之，改立敬帝方智，尋篡梁自立。齊又立元帝孫莊於郢州，周興，詧請周擊之，遂奔齊而終。

梁在江陵，僅得數縣，事周隋甚恭，周隋亦以置總管護之。承建康餘緒，文物亦可觀。隋將伐陳，召後主琮入朝，廢為莒國公，梁亡。

自武帝至元帝凡六代，五十六年。自孝宣帝至後主凡三代，三十四年。合八代八十六年。大業十三年，安平王巖之孫銑自立爲梁帝，至唐高祖武德四年而亡。

太清以前，南強而北弱，太清以後，江左殘破，兼失淮左。建康不復振矣。

## 興廢

## 制度

## 世系

* 高祖武皇帝衍
* 太宗簡文皇帝綱
* 世祖孝元皇帝繹
* 穆宗敬皇帝方智
* 中宗孝宣皇帝詧
* 世宗孝明皇帝巋
* 孝靖皇帝琮
* 梁帝銑
# 帝舜

| 帝舜 |
| --- |
|  |
| **名諱** | **重華** |
| **生卒** | 不詳 |
| **在位** | 不詳 |
| **政權** | 虞 |
| **陵墓** | 舜帝陵 |
| **先君** | 族高祖帝堯 |
| **嗣君** | 從高祖禹 |

**虞舜**者，名曰**重華**。重華父曰瞽叟，瞽叟父曰橋牛，橋牛父曰句望，句望父曰敬康，敬康父曰窮蟬，窮蟬父曰帝顓頊，顓頊父曰昌意：以至舜七世矣。自從窮蟬以至帝舜，皆微為庶人。

舜父瞽叟盲，而舜母死，瞽叟更娶妻而生象，象傲。瞽叟愛後妻子，常欲殺舜，舜避逃；及有小過，則受罪。順事父及後母與弟，日以篤謹，匪有解。

舜，冀州之人也。舜耕曆山，漁雷澤，陶河濱，作什器於壽丘，就時於負夏。舜父瞽叟頑，母嚚，弟象傲，皆欲殺舜。舜順適不失子道，兄弟孝慈。欲殺，不可得；即求，嘗在側。

舜年二十以孝聞。三十而帝堯問可用者，四岳咸薦虞舜，曰可。於是堯乃以二女妻舜以觀其內，使九男與處以觀其外。舜居媯汭，內行彌謹。堯二女不敢以貴驕事舜親戚，甚有婦道。堯九男皆益篤。舜耕曆山，曆山之人皆讓畔；漁雷澤，雷澤上人皆讓居；陶河濱，河濱器皆不苦窳。一年而所居成聚，二年成邑，三年成都。堯乃賜舜絺衣，與琴，為築倉廩，予牛羊。瞽叟尚複欲殺之，使舜上塗廩，瞽叟從下縱火焚廩。舜乃以兩笠自扞而下，去，得不死。後瞽叟又使舜穿井，舜穿井為匿空旁出。舜既入深，瞽叟與象共下土實井，舜從匿空出，去。瞽叟、象喜，以舜為已死。象曰「本謀者象。」象與其父母分，於是曰：「舜妻堯二女，與琴，象取之。牛羊倉廩予父母。」象乃止舜宮居，鼓其琴。舜往見之。象鄂不懌，曰：「我思舜正鬱陶！」舜曰：「然，爾其庶矣！」舜複事瞽叟愛弟彌謹。於是堯乃試舜五典百官，皆治。

昔高陽氏有才子八人，世得其利，謂之「八愷」。高辛氏有才子八人，世謂之「八元」。此十六族者，世濟其美，不隕其名。至於堯，堯未能舉。舜舉八愷，使主后土，以揆百事，莫不時序。舉八元，使布五教於四方，父義，母慈，兄友，弟恭，子孝，內平外成。

昔帝鴻氏有不才子，掩義隱賊，好行兇慝，天下謂之渾沌。少昚氏有不才子，毀信惡忠，崇飾惡言，天下謂之窮奇。顓頊氏有不才子，不可教訓，不知話言，天下謂之檮杌。此三族世憂之。至於堯，堯未能去。縉雲氏有不才子，貪於飲食，冒於貨賄，天下謂之饕餮。天下惡之，比之三凶。舜賓於四門，乃流四凶族，遷於四裔，以禦螭魅，於是四門闢，言毋凶人也。

舜入於大麓，烈風雷雨不迷，堯乃知舜之足授天下。堯老，使舜攝行天子政，巡狩。舜得舉用事二十年，而堯使攝政。攝政八年而堯崩。三年喪畢，讓丹朱，天下歸舜。而禹、皋陶、契、后稷、伯夷、夔、龍、倕、益、彭祖自堯時而皆舉用，未有分職。於是舜乃至於文祖，謀於四嶽，闢四門，明通四方耳目，命十二牧論帝德，行厚德，遠佞人，則蠻夷率服。舜謂四嶽曰：「有能奮庸美堯之事者，使居官相事？」皆曰：「伯禹為司空，可美帝功。」舜曰：「嗟，然！禹，汝平水土，維是勉哉。」禹拜稽首，讓於稷、契與皋陶。舜曰：「然，往矣。」舜曰：「棄，黎民始饑，汝后稷播時百穀。」舜曰：「契，百姓不親，五品不馴，汝為司徒，而敬敷五教，在寬。」舜曰：「皋陶，蠻夷猾夏，寇賊姦軌，汝作士，五刑有服，五服三就；五流有度，五度三居：維明能信。」舜曰：「誰能馴予工？」皆曰垂可。於是以垂為共工。舜曰：「誰能馴予上下草木鳥獸？」皆曰益可。於是以益為朕虞。益拜稽首，讓於諸臣硃虎、熊羆。舜曰：「往矣，汝諧。」遂以硃虎、熊羆為佐。舜曰：「嗟！四嶽，有能典朕三禮？」皆曰伯夷可。舜曰：「嗟！伯夷，以汝為秩宗，夙夜維敬，直哉維靜絜。」伯夷讓夔、龍。舜曰：「然。以夔為典樂，教稺子，直而溫，寬而慄，剛而毋虐，簡而毋傲；詩言意，歌長言，聲依永，律和聲，八音能諧，毋相奪倫，神人以和。」夔曰：「於！予擊石拊石，百獸率舞。」舜曰：「龍，朕畏忌讒說殄偽，振驚朕眾，命汝為納言，夙夜出入朕命，惟信。」舜曰：「嗟！女二十有二人，敬哉，惟時相天事。」三歲一考功，三考絀陟，遠近眾功鹹興。分北三苗。

此二十二人咸成厥功：皋陶為大理，平，民各伏得其實；伯夷主禮，上下鹹讓；垂主工師，百工致功；益主虞，山澤闢；棄主稷，百穀時茂；契主司徒，百姓親和；龍主賓客，遠人至；十二牧行而九州莫敢闢違；唯禹之功為大，披九山，通九澤，決九河，定九州，各以其職來貢，不失厥宜。方五千里，至於荒服。南撫交阯、北發，西戎、析枝、渠廋、氐、羌，北山戎、發、息慎，東長、鳥夷，四海之內咸戴帝舜之功。於是禹乃興九招之樂，致異物，鳳皇來翔。天下明德皆自虞帝始。

舜年二十以孝聞，年三十堯舉之，年五十攝行天子事，年五十八堯崩，年六十一代堯踐帝位。踐帝位三十九年，南巡狩，崩於蒼梧之野。葬於江南九疑，是為零陵。舜之踐帝位，載天子旗，往朝父瞽叟，夔夔唯謹，如子道。封弟象為諸侯。舜子商均亦不肖，舜乃豫薦禹於天。十七年而崩。三年喪畢，禹亦乃讓舜子，如舜讓堯子。諸侯歸之，然後禹踐天子位。堯子丹朱，舜子商均，皆有疆土，以奉先祀。服其服，禮樂如之。以客見天子，天子弗臣，示不敢專也。

## 引據

```
漢·司馬遷·《史記·五帝本紀》
```
# 燧人氏

| 燧皇 |
| --- |
|  |
| **名諱** | **允婼** |
| **生卒** | 不詳 |
| **在位** | 不詳 |
| **政權** | 燧明國 |
| **陵墓** | 燧皇陵 |
| **先君** |  |
| **嗣君** | 子伏羲 |

**燧人氏**，古之三皇，有巢氏之子。 **風**姓，諱**允婼**，華夏族。燧人鑽火，教人熟食，立國曰燧明，為後世奉為「**火祖**」，號**燧皇**。立一百一十年，崩，子伏羲嗣。

## 引據

* 《風俗通義·皇霸篇》
* 《禮緯·含文嘉》
# 夏禹

| 夏禹 |
| --- |
|  |
| **名諱** | **姒姓，夏后氏，諱文命** |
| **生卒** | 不考 |
| **在位** | 不考 |
| **政權** | 夏 |
| **陵墓** | 大禹陵 |
| **先君** | 從玄孫舜 |
| **嗣君** | 子啟 |

**禹**，**姒**姓，諱**文命**，字**高密**。史號**大禹**、**帝禹**，為夏后氏酋長、夏開國之君。

## 紀

禹，黃帝之玄孫、顓頊之孫，一曰為帝顓頊六世孫。其父曰鯀，為帝堯封於崇，為伯，世稱崇伯鯀或崇伯，其母為有莘氏女脩己。

相傳云，禹之治河有功，受舜禪而嗣位。其得諸侯之助，禹王正位，以陽城為都，一曰以平陽為都，國號曰**夏**。並封丹朱於唐，封商均於虞。

禹首開家天下，故後人稱之曰**夏禹**。其德比堯、舜，嘗治水，又劃中國為九州，後人又號曰大禹。禹崩，葬於會稽山，今存禹廟、禹陵、禹祠。自夏啟始，歷代帝王多至禹陵以祭之。

## 引據

* 《史記·夏本紀》
* 《竹書紀年·夏后氏》
* 《帝王世紀·夏第三》

|  |  |  |
| --- | --- | --- |
| 上 無 | 夏朝君主 | 下 啟 |

|  |  |
| --- | --- |
|
 | 聲音動靜，具錄於**維基共享︰夏禹** |
# 中華民國憲法

**中華民國憲法**，乃中華民國憲典也。民國三十五年十二月二十五日南京制憲國民大會議決通過，明年一月一日國民政府公布、十二月二十五日施行。全文凡十四章，百七十有五條，共七修。內容以彰顯三民主義、主權在民為理念，保障人民自由權利為依歸，確立五權分立之政府及地方自治，明示中央地方均權制，並列有基本國策。

## 立憲史

## 修憲史

## 章節

* 序言
* 總綱第一
* 人民之權利與義務第二
* 國民大會第三
* 總統第四
* 行政第五
* 立法第六
* 司法第七
* 考試第八
* 監察第九
* 中央與地方之權限第十
* 地方制度第十一
* 選舉罷免創制複決第十二
* 基本國策第十三
* 憲法之施行及修改第十四

## 據

### 書目

* 呂炳寬，中華民國憲法精義，臺北：五南圖書出版公司，2005， ISBN 978-957-11-4651-5
* 胡佛，中華民國憲法與立國精神，臺北：三民書局， 1993， ISBN 978-957-14-2039-4
* 王世傑，比較憲法，北京：商務印書館， 1997， ISBN 978-7-100-02662-8
* 楊敏華，中華民國憲法釋論，臺北：五南圖書出版公司，2002， ISBN 978-957-11-3133-7
* 謝政道，中華民國修憲史，臺北：揚智文化事業股份有限公司，2001， ISBN 978-957-818-263-9
* 國民大會秘書處，國民大會實錄（制憲），國民大會秘書處編，1947
* 許志雄、薛化元主編，中華民國憲法七十年，臺北：國立中正紀念堂管理處，2017，ISBN 978-986-054-774-0

|  |  |
| --- | --- |
|
 | 美辭妙篇，具錄於**維基文庫︰五五憲草** |

|  |  |
| --- | --- |
|
 | 美辭妙篇，具錄於**維基文庫︰中華民國憲法** |

|  |  |
| --- | --- |
|
 | 美辭妙篇，具錄於**維基文庫︰動員戡亂時期臨時條款** |

|  |  |
| --- | --- |
|
 | 美辭妙篇，具錄於**維基文庫︰中華民國憲法增修條文** |
# 西安市

| 西安市 |
| --- |
| 西安市之所在 |
| **歸屬：** | 中華人民共和國 |
| **所屬**： | 陝西省 |
| **屬地**： | 領十一區二縣 |
| **治所**： | 未央區 |
| **執事**： | 市委書記王浩執黨，市長李明遠主政 |
| **人口**： | 一千二百萬餘 |
| **建置**： | 民國十七年割長安縣城置市，尋廢 廿一年籌建西京 卅三年復改市，後升院轄 西曆一九五四年改省治至今 |

**西安市**，故長安城也。自周迄唐，歷為京都，塔寺宮觀遍布。宋明以降，為關西首府，故稱西安。城門並鼓樓、鐘樓今猶存，皆勝蹟也。

## 沿革

五代以降不復都關西，仍為首府。明始稱西安府。民國初廢府制，存長安縣。

民國十七年始割長安縣城為西安市，越二年廢。後以西北兵事，籌建西京，卒無果。日本侵華，中原諸省繼陷，民多遷入關，居長安尚仁路，商事復盛。卅三年復置市，四年升院轄。

既屬中華人民共和國，屬西北區，一九五四年廢大區，復為陝西省治，領長安等縣，為今制。

二〇一七年，省計始營西咸新區，在市西郊，以連咸陽市也。

## 政區

西安市行政區劃圖
市領十一區二縣，治未央區。

十一區：未央、新城、蓮湖、碑林、雁塔、灞橋、長安、臨潼、閻良、高陵、鄠邑。
二縣：藍田、周至縣

* 西安市
*
*
*
*
*
*
*
*

## 它典

* 西安市政府 互聯網檔案館存錄，時二〇一九年四月七日。
# 抗戰

民國二十九年局勢圖。紫為日軍所掠中國土，時臺灣因《馬關條約》，為日本領
**抗戰**，以所見不同，又稱**八年抗戰**、**十四年抗戰**。日本則謂**日華戰爭**、**日中戰爭**、**日華事變**、**支那事變**。蓋日本悉力侵華，中華舉國齊心抗日，故謂抗戰。若以盧溝橋事變起計，前後八載；若以九一八事變起計，則凡十四載。

民國二十年，日本起釁奉天，據滿洲，立傀儡，號滿洲國。又尋釁各處，國民政府欲綏靖之。

初，蔣中正欲先滅共黨，「攘外必先安內」、「故不先滅赤匪，恢復民族之元氣，則不能禦侮；不先削平粵逆，完成國家之統一，乃不能攘外」。二十五年十二月十二日，東北軍帥張學良，西北楊虎城困中正於西安。兩黨遂和，共圖抗日。

二十六年，日本支那駐屯軍尋釁於盧溝橋。七月七日，進逼宛平城，旋破北平。三十一日，始宣戰。

十二月十二日，日本陷南京，屠城三十萬，舉世憤懣。國民政府播遷重慶，稱陪都。

二十七年，汪精衛投日本，自立於南京。日本大舉入犯，華東、華北、華南大部皆陷。

二十八年，日本起釁美國，戰局始得轉機，國民政府入反法西斯同盟，正式宣戰日本。

三十四年，美擊日本以核武，日皇裕仁降，乃得勝，臺灣、澎湖諸地光復，東北日人所置諸偽亦降。

戰後，中華民國為聯合國創始國，兼任常任理事國。日本雖降，而國共兩黨復構兵，是為國共內戰。

|  |  |
| --- | --- |
|
 | 聲音動靜，具錄於**維基共享︰抗戰** |
# 圓周率

**圓周率**者，周徑之比也，亦圓面積與半徑平方之比，平角之弧度，正弦為零之最小正數解也。疇人以希臘字母π記之。

## 史

上古以之為三，曰：「周三徑一」。劉徽作「割圓術」：「割之彌細，所失彌少。割之又割，以至於不可割，則與圓周合體而無所失矣。」其後，祖沖之作《綴術》，得其介乎三點一四一五九二六與三點一四一五九二七，後千年精度無逾之者。祖氏亦分之密率、約率。**密率**，圓徑一百一十三，圓周三百五十五，是故密率 WIKINIUM\_MATH\_PH\_0 也。**約率**，圓徑七，圓周二十二，是故約率 WIKINIUM\_MATH\_PH\_2 也。

泰西亦屢有疇人算之，古埃及人得三點一六。古希臘亞基米德得三又七分之一。迨微積分出，無窮數列生，疇人以此作算，一四二四年，得小數後十六位；一七六一年，朗伯證其為無理數；一七八九年，得一百四十位；一八七三年，謝克斯窮十五年之力，得七百五十三位；一八八二年，林德曼證其為超越數。

俟電腦生，一九四九年，馮諾曼以七十小時得二千零三十七位；一九八五年，疇人以拉馬努金算式得千萬位；一九八九年，十億位；二〇〇二年，萬億位，二〇一一年，十萬億位。

## 圓周率級數

 WIKINIUM\_MATH\_PH\_4

## 以三角幾何得圓周率

 WIKINIUM\_MATH\_PH\_6

 WIKINIUM\_MATH\_PH\_8 （大賢歐拉嘗證之）

（參見三角函數）

## 據
# 後趙

**趙**，十六國也，國石氏，都襄國、鄴城。

石勒，上黨武鄉羯人也，其先匈奴別部羌渠之胄。趙光初二年，勒自立大單于、趙王，史稱**後趙**。太和二年，勒滅前趙，自號趙天王、行皇帝事。翌年，即皇帝位，國號趙，改元建平。建平四年，勒崩，太子弘立。弘為勒從子虎所廢，尋殺之。虎稱居攝趙天王，改元建武。建武三年，僭稱大趙天王。建武十五年，即皇帝位。同年，虎崩，太子世立。世立凡三十三日，為彭城王遵所廢殺。遵自為皇帝，立一百八十三日。遵本約以石閔為太子。既立，遵背約，閔遂聯義陽王鑒弒之。鑒遂立，政事一決於閔，閔改國號衛。鑒欲殺閔，為所覺。鑒在位一百三日。閔遂弒鑒，自即帝位，詔殺胡。鑒弟新興王祗聞之，自即帝位討閔。永寧二年，部將劉顯弒祗投閔，趙亡。

## 趙世系

趙高祖明皇帝勒

趙海陽王弘

趙太祖武皇帝虎

趙譙王世

趙彭城王遵

趙義陽王鑒

趙新興王祗

後趙亡
# 元好問

**元好問**，字**裕之**，號**遺山**。七歲能詩。年十有四，從陵川郝晉卿學，不事舉業，淹貫經傳百家，六年而業成。下太行，渡大河，為《箕山》、《琴台》等詩。禮部趙秉文見之，以為近代無此作也。於是名震京師。中興定五年第，曆內鄉令。正大中，為南陽令。天興初，擢尚書省掾，頃之，除左司都事，轉行尚書省左司員外郎。金亡，不仕。

為文有繩尺，備眾體。其詩奇崛而絕雕劌，巧縟而謝綺麗。五言高古沈鬱。七言樂府不用古題，特出新意。歌謠慷慨，挾幽、並之氣。其長短句，揄揚新聲，以寫恩怨者又數百篇。兵後，故老皆盡，好問蔚為一代宗工，四方碑板銘志，盡趨其門。其所著文章詩若干卷、《杜詩學》一卷、《東坡詩雅》三卷、《錦禨》一卷、《詩文自警》十卷。

晚年尤以著作自任，以金源氏有天下，典章法度幾及漢、唐，國亡史作，己所當任。時金國實錄在順天張萬戶家，乃言于張，願為撰述，既而為樂夔所沮而止。好問曰：「不可令一代之跡泯而不傳。」乃構亭於家，著述其上，因名曰「野史」。凡金源君臣遺言往行，采摭所聞，有所得輒以寸紙細字為記錄，至百余萬言。今所傳者有《中州集》及《壬辰雜編》若干卷。年六十八卒。纂修《金史》，多本其所著雲。

## 據

《金史·元德明傳》

|  |  |
| --- | --- |
|
 | 美辭妙篇，具錄於**維基文庫︰元好問** |